Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: hagyja egyrészt a személyes adatok védelmérõl és a közérdekû adatok nyilvánosságáról szóló 1992. évi LXIII. törvény
Paragraph Index: 609

hagyja egyrészt a személyes adatok védelmérõl és a közérdekû adatok nyilvánosságáról szóló 1992. évi LXIII. törvény legfontosabb elõírását, másrészt a megfigyelés, adatgyûjtés céljából üzemeltetett képfelvevõ, -rögzítõ berendezésekkel kapcsolatos adatvédelmi biztosi ajánlást.” A rendszerrel kapcsolatos legalapvetõbb kifogásként fogalmazta meg a biztos azt, hogy személyazonosításra alkalmas képek felvételére, tárolására, továbbítására (azaz személyes adatok kezelésére) törvény nem jogosít fel gazdasági társaságokat, továbbá a személyes adataik kezeléséhez a kamerák látómezejébe kerülõ személyek sem járulnak hozzá. (Miután közterületrõl van szó, aligha lehet a megfigyelt területre való belépést olyan hozzájárulásnak tekinteni, amely alapján jogszerûvé válna a felvételek készítése. Az adatok felvételéhez és tárolásához való tényleges hozzájárulás hiányán az sem változtat, hogy – az elképzelések szerint – az érintett személy igényelhetné személyes adatainak törlését.) A biztos levele nyomán, és az Adatvédelmi Biztos Irodája munkatársainak folyamatos konzultációja mellett – az eredeti elképzeléstõl eltérve – jelenleg olyan megoldáson dolgozik a kerületi önkormányzat, amely biztosíthatja a kamerák jogszerû mûködtetését. A berendezések rendõrség általi mûködtetése mellett (vagy helyette) szóba került, hogy a kamerák üzemeltetését a kerületi közterület-felügyelet – önkormányzati rendelettel elõírt módon – végezze. (630/K/2002) A személy-, vagyon- és közbiztonsági célból alkalmazott videokamerás megfigyelés mára hatalmas – a berendezések gyártását, forgalmazását, telepítését és üzemeltetését átfogó – iparággá fejlõdött. Az ilyen üzletekben érdekeltek – nemzetközi példákkal alátámasztva – azt bizonygatják, hogy a kamerával történõ megfigyelés a különféle biztonsági igények és követelmények érvényesítésének költségkímélõ és hatékony eszköze. Azonban ennek – a néha még hatékonynak is bizonyuló – módszernek nagy az ára. Olyan emberek személyes adatainak kezelésére is sor kerülhet, akik a kamerák mûködtetésének deklarált céljával (például: személy-, vagyon- és közbiztonság), vagy a megfigyelt eseménnyel, tevékenységgel semmiféle kapcsolatban nem állnak, sõt annak a veszélye is fennáll, hogy a megszerzett információkból olyan következtetést lehet levonni a megfigyeltek magánszférájára, amelyhez a megfigyelõnek – kevés kivételtõl eltekintve – semmi köze sincs. A felvételeket készítõ térfigyelõ, biztonsági kamerák minél szélesebb körû alkalmazásával jelentõsen megnövekszik az állam információs hatalma, hiszen például a rendõrség olyan helyszínekrõl és eseményekrõl is felvételekhez juthat, amelyekrõl korábban nem, vagy csak esetlegesen szerezhetett képi információkat. A felvételeket tároló kamerás megfigyelés tehát totális ellenõrzést jelent, amely ellen az adatvédõknek – a tényleges veszély felmutatásával, és a vonatkozó jogszabályi lehetõségek felhasználásával – a jövõben is határozottan fel kell lépniük. Szükséges ez azért is, hogy a jövõben ne forduljon elõ olyan képtelen történet, amilyennel az adatvédelmi biztos a 2002. év végén találkozott: a „térfigyelõ kamerák képét figyelõ rendõrök megfigyelését szolgáló kamerák” mûködését (tehát a megfigyelõk megfigyelését) kellett vizsgálnia. (838/A/2002) Egészségügy Az egészségi állapotra vonatkozó különleges adatok védelme továbbra is kiemelt figyelmet kap az adatvédelmi biztos vizsgálatai körében. Az elmúlt évek ügyforgalmi adatait tekintve változás, hogy növekedett az egészségi állapotra vonatkozó adatok felhasználásával járó kutatásokat érintõ beadványok száma. A drogbetegek adatainak kezelésével kapcsolatban két kiemelt ügy részletes ismertetése fontos tanulságokkal szolgálhat. Egy panaszos azt kifogásolta, hogy az Országos Alkohológiai Intézetben (OAI) – ahol drogbetegeket is kezelnek – biztonsági szolgálat ellenõrzi a látogatók személyazonosságát és rögzíti adataikat. A biztos megkeresésére a megbízott igazgató azt állította, hogy a biztonsági szolgálat betegek adatait nem kezeli, a látogatók nevét, érkezési idejét, és a fogadó nevét rögzíti a szolgálat. Egy igazgatói utasítás ezzel szemben feladatként határozza meg a biztonsági szolgálat számára a belépni szándékozók személyazonosságának ellenõrzését, nevük, a be- és kilépés idejének, valamint a felkeresett személy nevének rögzítését. Az OAI és a biztonsági cég között létrejött megbízási szerzõdés emellett rögzíti, hogy a „nyilvánvalóan nem beteg, hivatalos, vagy bármilyen célból érkezõ látogató belépése az intézet vezetõjének, vagy helyettesének engedélyével történhet”. Ennek ellenõrzése és betartása szintén a szolgálat feladata. A vállalkozás keretében végzett személy- és vagyonvédelmi, valamint a magánnyomozói tevékenység szabályairól, a Személy-,

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes